Diari Oficial de la Generalitat Valenciana


Sumari del DOGV 8015, del 05-04-2017 (2017/1782)

Notificació de la sentència dictada en el procediment de divorci contenciós número 1296/2015.
---------------------------------------------------------------------------------------------

### Dades del document

Número de DOGV
:   8015

Data del DOGV
:   05-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1782


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1296/2015. [2017/1782]  
Procediment: família. Divorci contenciós número 001296/2015  
De: Anahit Sargsyan.  
Procurador: Francisco José Real Marqués.  
Contra: Simón Petrosyan, en rebel·lia.  
Ministeri fiscal  
Vicenta María Casañ Arandiga, secretària del Jutjat de Primera Instància número 8 de València, faig saber que en el procés d'assumpte civil, seguit en aquest jutjat amb el número 001296/2015, a instàncies d'Anahit Sargsyan contra Simon Petrosyan, que prové de divorci contenciós 001296/2015, s'ha dictat la sentència que té la dispositiva com segueix:  
  
«Dispositiva  
Estime la demanda interposada por Anahit Sargsyan contra Simon Petrosyan i, en conseqüència:  
a) Declare la dissolució per divorci del matrimoni que van celebrar ambdós cònjuges a Armènia el 4 de gener de 1988, i  
b) Dispose mantindre com a definitives les mesures següents:  
- Atorgar l'exercici exclusiu de la pàtria potestat a la mare i atorgar-li la guarda i custòdia del fill menor, sense fixació de cap règim de visites ni de vacances a favor del pare.  
- Respecte de la pensió alimentària sol·licitada, es disposa establir la quantitat de 180 euros mensuals. Aquesta quantitat s'haurà d'ingressar, mensualment i dins dels cinc primers dies de cada mes, en el compte que es designe a aquest efecte, quantitat que es revisarà anualment a través de l'aplicació de l'índex de preus de consum.  
- Les despeses extraordinàries necessàries del menor seran pagades a mitges entre ambdós progenitors, i s'entenen amb això, entre altres, les de salut no cobertes per la Seguretat Social i l'educació, com ara llibres de text, així com activitats extraescolars del menor.  
- L'atribució de l'ús de l'habitatge i parament familiar a l'esposa i fill.  
- Es disposa fixar una pensió compensatòria a càrrec de Simon Petrosyan a favor d'Anahit Sargsyan per l'import de 150 euros al mes.  
No pertoca fer especial pronunciament en matèria de costes.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació dins del termini de 20 dies davant d'aquest jutjat perquè el resolga l'audiència provincial.  
Aquesta és la sentència que ordene, mane i firme.  
Publicació. La sentència anterior va ser llegida i publicada per la magistrada jutgessa que la firma, davant meu, el secretari, de la qual cosa done fe.»  
  
I perquè valga de notificació de forma legal a Simon Petrosyan en el Diari Oficial de la Generalitat Valenciana, expedisc aquest edicte.  
  
València, 2 de març de 2017.- La lletrada de l'Administració de justícia: Vicenta María Casañ Arandiga.